Exqrch/javanese-Komodo-pixelgpt huggingface dataset:
Ing Bundesliga taun 2015 piyambaké ngalahaké rekoré Gerd Muller amarga dadi juru main Jerman sing paling enom sing mesti nglebokné bal ing enem tetandhingan terus-terusan
Piyambaké juwara ing European Championship 2013/2014.
The Forest (filem 2016) The Forest iku filem horor adikodrati saka Amérikah taun 2016 sing disutradarani Jason Zada lan dianggit Ben Ketai, Nick Antosca, lan Sarah Cornwell
Filem iki dibabar nalika 8 Januari 2016 ing Amérikah déning Gramercy Pictures
Filem iki akèh njupuk latar alas Aokigahara, alas ing siséh lor kulon landhesing Gunung Fuji, Jepang
Alas iki kondhang minangka jujugan saperlu ngayut jiwa
Principal photography ngawiti prosès njupuk gambar nalika 17 Mèi 2015 ing Tokyo, Jepang
Amarga pemerintah Jepang ora ngenakaké prosès panjupukan gambar ing alas Aokigahara, sutradarané milih alas cedhak Gunung Tara ing Serbia kanggo gantiné
Prosès njupuk gambar ing Serbia èwuh amarga hawa ala, mula akèh adegan sing dijupuk gambaré ing gudhang lawas
Nalika Mèi 2014, Focus Features éntuk hak saperlu ngedumaké filem
Sabanjuré, nalika 20 Mèi 2015, Focus Features ngluncuraké manèh label Gramercy Pictures kanggo filem aksi, horor, lan fiksi sains, mawa "The Forest" dadi salah sijining filem sing dibabar
"The Forest" digebyagaké ing Amérikah kala 8 Januari 2016.
Kawin peksa Kawin peksa iku sajinising wujud rerabèn manawa salah sijining péhak iku kudu kawin tanpa sarujuk utawa mènèhi idin
Kawin peksa béda karo rerabèn kang digathokaké
Ing kéné péhak kang arep rabi wis mènèhi idin njaluk tulung wong tuwané utawa péhak katelu (contoné Mak Comblang) nggolèkaké pasangan
Kawin peksa isih dipraktèkaké ing sawatara kabudayan saindhenging donya, mligi ing Asia Kidul lan Afrika
Kawin peksa bisa dianggep siji wujud batur tukon
PBB nduwé panemu yèn kawin peksa iku siji wujud palècèhan hak dhasar manungsa, awit praktèk iki nglanggar prinsip kabébasan lan swatantra siji individu
Déklarasi Sajagad Hak-Hak Dhasar Manungsa nyatakaké manawa siji wong wadon nduwé hak kanggo milih bojoné dhéwé lan miwiti omah-omah kanthi bébas, amarga prakara iki dadi punjering urip lan pakurmatané lan kapadhan drajating minangka siji manungsa
Gréja Katulik Roma nyatakaké manawa kawin peksa iku mènèhi dhasar kanggo njabel mantènan iki - awit siji mantènan supaya bisa absah iku kudu disetujoni rong péhak kanthi bébas
Konvènsi Tambahan ing Pangluwaran Batur Tukon uga nglarang mantènan tanpa hak nulak kapénginané wong tuwa, kulawarga utawa wong liya lan kanggo cegah praktèk kaya mengkéné nuntuk umur minimun kanggo mantènan
Kawin peksa ing Purwakarta, Jawa Kulon
Ing Purwakarta, Jawa Kulon ana kontrovèrsi kawin peksa
Manawa ana pasangan bocah enom kekencan ngliwati tabuh 21.00, banjur karo pamaréntah daérah dipeksa kon kawin.
Leroy Sané Leroy Sané iku juru main bal-balan profèsional sing lair ana ing Jerman tanggal 11 Januari 1996
Posisiné ya iku dadi glandhang (panyerang)
Ibu lan bapaké uga dadi atlet
Ibuné, Regina Weber-Sané iku siji-sijiné atlet teka Jerman sing éntuk medali ndhik olimpiade ndhik cabang senam ritmik
Ana déné bapaké, Souleyman Sané iku sosok juru main ba-balan sing wis ora asing manèh ndhik Jerman
Masé Leroy sing jenengé Kim Sané lan adiné sing jenengé Sidi uga dadi juru main bal-balan
Leroy iku jebolané akademi bal-balané FC Schalke 04 sing kawentar ya iku Knappenschmiede
Leroy Sané gabung karo Schalke taun 2005
Ndèk taun 2008, piyambaké pindah nang Bayer 04 Leverkusen
Nanging taun 2011, Sané mbalek manèh nang FC Schalke 04
Piyambaké nandatangani kontrak profésional kapisané bulan Maret taun 2014
Wiwit taun 2016 iki piyambaké gabung karo Manchester City F.C.
Pemain sing umuré isih 20 taun iku dituku sakrega 645 miliar
Malah uga piyambaké wes main ndhik tim bal-balan senior Jerman
Josép Guardiola tau ngomong yèn Sane nduwé keterampilan teknik tinggi sanajan isih enom
Sane uga ahli nggiring bal, nduwé kecepatan, pinter nyiptakné peluang kanggo kanca-kancané saktim, iso kerja kerja tim, lan tajem mbobol gawang.
Nerve (filem 2016) Nerve ya iku filem teknologi-thriller petualangan nom-noman saka Amérika taun 2016, filem iki disutradarani Henry Joost lan Ariel Schulman, naskah filem iki ditulis déning Jessica Sharzer, dhedhasar saka novèl taun 2012 kang judhulé padha
filem iki dibintangi Emma Roberts, Dave Franco lan Juliette Lewis, lan muter ing tujuan gim vidéo online truth or dare, kang ngèntukaké wong pratélan minangka "pemain" utawa "pengamat" ing gim kang intensif
Filem iki digebyakaké ing SVA Theater tanggal 12 Juli taun 2016, lan digebyakaké déning Lionsgate ing biyoskup tanggal 27 Juli taun 2016
filem iki nampa tanggepan kang manéka warna lan nampa pikolèhan punjul $39 yuta
Filem digebyakaké ana ing School of Visual Arts ing kutha New York tanggal 12 Juli, kang ditekani para pemainé bebarengan karo Casey Neistat
Filem iki uga digebyakaké ing Comic-Con tanggal 21 Juli
Filem digebyakaké ing biyoskup tanggal 27 Juli taun 2016.
Let Me In (filem) Let Me In iku filem Amérikah taun 2012 ajénre horor lan cinta sing dianggit lan disutradarani Matt Reeves
Kanthi lakon Kodi Smit-McPhee, Chloë Grace Moretz, Elias Koteas, lan Richard Jenkins
Filem iki minangka gawéan ulang filem Swèdhen mawa judhul "Let the Right One In" (2008)
"Let Me In" nyaritaké bocah lanang umur 12 sing asring dibencèt
Bocah lanang mau kekancan mawa vampir cilik wedhok ing Los Alamos, New Mexico nalika wiwitan taun 1980
"Let Me In" digebyagaké ing Toronto Film Festival nalika 13 September 2010, lan dibabar ing lor Amérikah kala 1 Oktober 2010
Filem iki dadi filem laris lan éntuk pikolehan $24 yuta ing sakubenging donya
"Let Me In" dibabar kanthi wujud DVD lan Blu-ray ing lor Amérikah nalika 1 Fèbruari 2011, lan ing Inggris nalika 14 Maret 2011
Prosès iki diayahi ing sawenèh sasana New Mexico sadurung mungkasani ing Albuquerque nalika Januari 2010
Akèh pérangan sing dijupuk gambaré ing SMA Los Alamos, Los Alamos, New Mexico
Los Alamos County éntuk papinta saka sutradara filem nedyo njenengi kutha ing filem "Los Alamos, New Mexico." Pulisi lokal minjemaké seragam mawa gagrag taun 1980 lan mobil patroli saperlu kabutuhan jupuk gambar
Luwih saka 100 mudha-mudhi lokal diajak bantu ing filem iki.
Ellis Paul Ellis Paul (Paul Plissey; lair ing tanggal 14 Januari taun 1965) dhèwèké iku penyanyi lan panganggit lagu lan musisi folklor
Lair ana ing Aroostook County, Maine, Paul minangka tokoh kunci saka diyasané sekolah panganggit lagu Boston, gaya folk-pop terpelajar, provokatif lan urbanely romantis sing mbantu mbangkitaké folklor tekan kawentar ing taun 1990-an
Lagu musik pop sing dhèwèké gawé wis metu ing filem-filem lan tèlèvisi, minangka jembatani longkangan antara lagu folklor modèrn lan tradhisi populis Woody Guthrie lan Pete Seeger
Tuwuh ing kutha cilik ing Maine, Paul lumebu Boston College kanthi pikolèh beasiswa kanggo dhèwèké sinau Basa Inggris
Cedera atletik sing ora mari-mari sasuwéné taun kapisan ngubah perjalanan karir profesionalé Paul
Paul njupuk gitar kanggo ngisi waktu kosongé, lan dhèwèké yèn main gitar lan nulis lagu iku apa sing dhèwèké golèki tekan saiki
Sawisé lulus kuliah, dhèwèké miwiti karier ana ing bengi open mic ing tlatah Boston nalika nggarap sekolah anak-anak ing tengah kutha
Paul munggah kamisuwurané ing omah kopi Boston, gegandhèngan karo menangi kompetisi panganggit lagu saka Boston Acoustic Underground lan national exposure ana ing kompilasi Windham Hill Records
kombinasi iku ngewènèhi dhèwèké pitaya supaya mundur saka kerjaané saben dina lan ngembangake karir dadi musisi sing profèsional.
Miles Teller Miles Alexander Teller (lair ing tanggal 20 Fèbruari taun 1987) dhèwèké iku paraga lanang saka Amérika
Lair ing Pennsylvania lan minangka alumni saka NYU's Tisch School of Arts, dhèwèké metu ing sawenèh filem cekak lan filem tèlèvisi sadurungé dhèwèké miwiti debut kapisané ing filem "Rabbit Hole" (2010)
Ing taun 2007, Teller kacilakan mobil sing mèh fatal kanggo uripé, ninggal akèh bekas bithet ing rai lan guluné
kawit taun 2013, Dhèwèké duwé gayutan karo modèl Keleigh Sperry.
Kawin Kawin kuwi manunggalé wong loro dadi siji
Kawin iku mèmper kontrak manawa wong loro nduwé kekarepan kapéngin urip bebarengan
Kawin uga kerep diarani rabi utawa omah-omah
Bédané ing tembung rabi sing didhedhes iku lelaku kawin utawa kelonané kamangka ing tembung omah-omah sing didhedhes iku olèhé urip bebarengan utawa gegriya
Banjur upacara kawin iku diarani mantènan utawa nikah
Ing kasus sing akèh dhéwé, saindhenging donya, kamanunggalan wong kawin iku antara sawijining wong lanang lan wong wadon
Tembung kawin ing basa Jawa kajupuk saka basa Parsi "kawin" sing ing jaman saiki dipocapaké minangka "kabin" ()
Nanging ing basa Parsi tegesé iku mas kawin, dudu aktivitas wong kontrak sosial
Ana sawatara alesan genéya wong kawin, racaké alesané salah sawijiné sing kapacak ing ngisor iki: Hak-hak
Kawinan iku marahi sawatara hak-hak lan kawajiban
Contoné: Perkara wigati wong kawin iku uga olèhé kelonan
Manawa ora bisa kelonan, prakara iki bisa nggawé kawinané dijabel
Wong kawinan iku racaké namung karo wong siji
Sanadyan mangkono, ing Sénégal, 47% kawinan iku wong lanang karo akèh wong wadon
Manawa wong nduwé bojo akèh, prakara iki diarani poligami
Manawa wong lanang kusus diarani poligini, manawa wong wadon nduwé bojo akèh, prakara iki diarani poliandri
Ing sawatara nagara, wong sing padha jinis uga bisa kawin kanthi resmi
Contoné ing Walanda, wong lanang padha karo wong lanang utawa wong wadon padha karo wong wadon
Ing Tanah Jawa utawa Indonésia prakara mangkéné durung bisa
Ing Suriname prakara iki uga durung bisa
Saliyané pérangan hukum, sajeroning kawin iku kerepé uga ana pérangan spiritualitas.
Julian Weigl Julian Weigl iku juru main bal-balan profèsional sing lair ndhik Jerman tanggal 8 September 1995
Pemain sing dhuwuré 186 sentimeter iki, saiki main ana ndhik tim bal-balan Borussia Dortmund
Timé sing saiki nuku Weigl teka 1860 Munich
Amarga penampilané apik, piyamaké diceluk ana ing tim bal-balam Jerman U-21 lan nglekasi tetandhingan kapisané ndhik bulan September 2015 lawan karo tim nagara Dhènemarken
Ndèk Bundesliga Jerman taun 2015 piyambaké matahné rekor Xabi Alonso amarga juru main iki bisa nguwasani bal lan ngumpan bal kanthi apik
Piyambaké nduwé ketenangan sing dhuwur yèn nguwasani bal lan umpan-umpané jarang banget ora tepat
Kebukti ndhik tetandhingané wektu musuh Eintracht Frankfurt
Piyambaké ngumpan bal ping 84 nanging mung 4 sing umpané ora pas.
Burqini (klambi renang muslim) Burqini (utawa burkini; Arabic: ‎‎, gabungan saka burqa lan bikini) iku tipe klambi langèn kanggo wedhok muslim
Desainé ngayogyani pangajaran Islam saka Quran sing ngongkon wong wedhok klambèn sing jatmika
Klambi kudu ngukubi kabèh awak kejaba rai, tangan, lan sikil, lan uga kudu ènthèng manawa dienggo nglangi
Burqini iki kurang luwih kaya klambi langèn lengan dawa lan ana topiné saperlu ngukubi rambut, mung luwih longgar lan digawé saka bahan klambi langèn dudu neoprene
Nalika Agustus 2009, wong wedhok saka Perancis diawisi nglangi ing bèji umum mawa nganggo "burqini"
Kala iku ana kontroversi babagan klambi utawa pakèan sing islami
Larangan mau dibeneraké mawa ndhelok hukum sing ngawisi uwong nglangi ora nganggo klambi langèn
Kala Agustus 2016, Walikota Cannes uga nglarang "burqini" amarga kaitané karo ekstrimis Islam.
Hodag Hodag iku sawijining folklor ngenani sawijining sato kéwan sing ana ing praja Amérikah, yaiku Wisconsin
Sujarahé iku mligi nyungku wewengkon ing saubengé kutha Rhinelander ing Wisconsin lor, sing dipitaya minangka papan weweruhané Hodag mau
Makluk iki uga tau disebutaké ing sawenèh carita Paul Bunyan
Ing taun 1893, sawenèh pawarta nglapuraké tetemonan Hodag ana ing Rhinelander, Wisconsin
Makluk iku dnuwéni "sirah kodhok, kanthi rupa kaya gajah raseksa sing lagi merngongos, sukuné lemu lan cendhak lan duwé cakar gedhé sing lancip, gegeré kaya dhinosaurus, lan buntut sing dawa kanthi lawung ing ujungé"
Lapuran kuwi or liya diadon-adoni karo tukang survei palemahan, tukang ukur balok kayu, lan tukang akal-akal sing kondhang ana ing Wisconsin, ajeneng Eugene Shephard, sing ngumpulaké sagolongan wong kanggo mbekuk kéwan mau
Wong-wong kuwi kalapuraké yèn dhèwèké butuhaké dhinamit kanggo matèni kéwan kuwi
Poto-poto saka turahané kéwan kuwi sing angus kobong dibabar menyang médhia
Kéwan kuwi minangka "sarba sing paling galak, paling aèng, lan paling ngegirisi sing ana ing sakurebing langit
Kéwan kuwi pundhes nalika sumber pangan mligi, yaiku kabèh bulldog putih, dadi arang ing wewengkon kana." Hoaks
Shephard ngakoni yèn dhèwèké uwis tau mbekuk hodag liya ing taun 1896, lan sing iki dhèwèké mbekuk nalika kéwan kuwi isih urip
Miturut lapurané Shepard, dhèwèké lan sawenèh pagelut bruwang mblonyohaké kloroform ing ujungé sawijining galah dawa, sing sabanjuré digawa menyang jero guwa papané makluk kuwi ditelukaké
Dhèwèké mamèraké hodag mau sing kawitan ana ing pamèran Oneida County
Éwonan wong teka saperlu deleng hodag kuwi ana ing pamèran utawa ana ing omahé Shephard sajeroning sawijining rompok
Shephard bakal ngobah-obahaké makluk kuwi mawa sawenèh kawat sing dikaitaké menyang makluk apus-apusan kuwi, sing lumrahé bakal gawé wong-wong sing delok lumayu amarga kawedèn
Sawenèh pawarta lokal, nuli wiwit mawartakaké ngenani carita bab makluk urip sing mandra iki, sawijining golongan ilmuwan saka Institusi Smithsonian ing Washington, D.C
mbiwaraké yèn dhèwèké bakal lunga menyang Rhinelander saperlu nitipriksa tetemon sing cetha mau
Pambiwara iki mungkasi anané carita ngenani hodag iki, bebarengan karo Shepard sing akiré kepeksa ngakoni yèn carita bab hodag kuwi amung hoaks
Hodag iki dadi pralambang resminé kutha Rhinelander, Wisconsin
Hodag dadi maskot saka SMA Rhinelander, lan jenengé uga dadi jeneng saka sawenèh papan bisnis lan organisasi
Sana jaringané kutha Rhinelander uga dijenengi "The Home of the Hodag" utawa "Omahing Hodag"
Sawijining reca hodag saka kaca serat sing luwih gedhé saka wujud asliné, sing digawé déning seniman lokal, ana ing sangarepé Kamar Dagang Rhinelander sing narik kawigatèné para tetamu ing kutha mau
Glanggang Ès Rhinelander Arena dadi papané hodag cacah loro, sing siji reca makluk kuwi wutuh sak awak sajeroning sekèthèng, lan sing sijiné manèh yaiku reca awujud sirahé hodag sing gedhené ngluwihi asliné lagi ngepus asep lan nduwé mripat abang mencorong, ana ing pojokan sajeroning ès
Jenengé lan wujudé hodag kuwi uga dadi jeneng lan ikon sawijining karaméan, "Hodag Country Festival", sawijining karaméan musik country taunan sing salah sawijining acara gedhéné brayan-brayan ing Rhinelander, lan sponsoré karaméan musik mau, WHDG, sing njenengi awaké minangka "Hodag Country"
Karaméan musik iki narik kawigatèné punjul 70.000 wong saben taun lan lumrahé panyanyi sing mèlu ing karaméan kuwi kaya déné Charlie Daniels, Neal McCoy, Little Big Town, Kellie Pickler, lan Reba McEntire.
Burkini Burkini (Arabic: ‎‎, gabungan saka burqa lan bikini) iku tipe klambi langèn kanggo wedhok muslim
Burkini iki kurang luwih kaya klambi langèn lengan dawa lan ana topiné saperlu ngukubi rambut, mung luwih longgar lan digawé saka bahan klambi langèn dudu neoprene
Nalika Agustus 2009, wong wedhok saka Perancis diawisi nglangi ing bèji umum mawa nganggo "burkini"
Kala Agustus 2016, Walikota Cannes uga nglarang "burkini" amarga kaitané karo ekstrimis Islam
Sawènèh hotel lan resort ing Maroko uga nglarang wong wedhok nganggo "burkini" ing bèjiné tumrap alesan higienis mung bikini lan klambi langèn liyané diéntukaké
Mula babagan iki dadi kontroversi pulitik.
Saut Sitompul Saut Sitompul ya iku penyair
Saut lair ana Pematang Siantar, Sumatra Lor ing 10 Februari 1955
Dhèwèké séda ana Jakarta ing 9 Januari 2004
Dhèwèké penyair pengamén kang munggah-mudhun bis saka Taman Ismail Marzuki kanggo macakaké geguritan
Dhèwèké péngin geguritané dirungokaké wong akèh
Nanging Saut béda karo "seniman jalanan" liyané kang sok prétènsius, sok kéré, lan lagak pulitis; Saut teteg karo tujuané ya iku nggawé wong ngalami geguritané, ngalami kaseniané
Ana donya sastra Indonesia, dhèwèké kétoké ora akèh ninggali jejak
Pusat Dokumentasi Sastra H
Jassin uga mung nyimpen buku kumpulan geguritan "Tulis!"
Saut naté nerbitaké buku kumpulan geguritan "Kongres Kodok"
Laksana ya iku sastrawan
Dhèwèké wiwit aktip nulis kawit 1990, nanging karya fiksine agi dipublikasikake purwa taun 2000
Buku cerkak sepisanane "Bidadari yang Mengembara" terbit ing 2004, éntuk pahargyan Buku Sastra Terbaik saka kalawarti Tempo
Dhèwèké dialem ampuh akrobat ngaggo tata basa, pinter ngramu guyon, kalisanan, lan budaya massa ana prosa
Saurunge lumebu donya sastra, dhèwèké makarya dadi juru warta ana kalawarti Detik kang dibreidel ing jamane Soeharto
Awit saka prihatine marang donya panulisan ana Indonesia, dhèwèké lan kancane loro banjur ngedhegake sekolah menulis kreatif Jakarta School ing 2004
Dhèwèké uga aktip mulang ana kelas-kelas nulis kang diselenggarakake déning manéka lembaga ana Jawa lan njaba Jawa
Taun 2013, dhèwèké nerbitake buku cerkak "Murjangkung", "Cinta yang Dungu dan Hantu-Hantu", olèh pahargyan manèh minangka Buku Sastra Terbaik saka kalawarti Tempo
"Murjangkung" kapilih minangka prosa paling apik versi Tempo
Ing September 2015, dhèwèké nerbitake buku "Si Janggut Mengencingi Heru Cakra".
Banjir Makedonia 2016 Nagara Makedonia nembé waé dilandha banjir gedhé nalika wulan Agustus 2016
Kadadéan iki uga miwiti 6 Agustus 2016 lan mejahaké kurban cacah 21 tiyang
Kadadèyan banjir iki ana ing kutha Skopje, ora liya iku ibukutha nagara Makedonia
Banjir iki diwiwiti saka udan déres ana ing sisih kulon kutha Skopje
Udan déres lan gludhug, ditambah karo kali sisih lor saka kutha Skopje lagi pasang, nambahi kadadéan iki dadi gedhé.
Hijab Hijab (/hɪˈdʒɑːb/, /hɪˈdʒæb/, /ˈhɪ.dʒæb/ utawa /hɛˈdʒɑːb/; Arabic: ‎‎ "ḥijāb", dilapalké [ħiˈdʒæːb] utawa [ħiˈɡæːb]) iku kerudung kang ngukubi sirah lan dhadha
"Hijab" mligi dienggo karo wong wedhok muslim nalika ana wong lanang diwasa kang orang saka kulawargané dhéwé
"Hijab" uga bisa dijarwani pakéan kang ngukubi sirah, rai, lan awak kang dienggo saperlu mratandhani jatmika
"Hijab "uga mratandhani sengkering wong wedhok saka wong lanang ing enggon umum
"Hijab" uga nggayut mawa dhimènsi metafisika – "Al-hijab" bisa mratandhani "samir kang misahaké manungsa mawa omahé Allah"
Jarwané "hijab" ing basa Arab kang literal ya iku "geber utawa gordhèn" lan dienggo ing Quran saperlu mirid pepisahan
Qur'an ngakon wong muslim lanang ngomong karo setriné Muhammad ing mburiné gordhèn
Gordhèn iku dadi tanggung jawabé wong lanang dudu setriné Muhammad
Perintah Quran iki banjur dianggep sawenèh uwong nèk kang wajib nganggo hijab iku mung setriné Muhammad, dudu kabèh wedhok
Mbiyén, wong wadon sing ngagem jilbab iku mung wong sugih, mergo wong wadon sing mlarat iku kudhu kerjo abot nang ladang.
Pindhahing Kraton Pindhahing Kraton iku pratata cara pindahing kutha kraton saka siji menyang panggonan liyané
Radén Tumenggung Tirtawiguna awèh kawruh bilih ana sapérangan sarat sajeroning pamindahan Sasana kraton
Marang Sunan, RT Tirtawiguna medharaké kawruh pamindhahing kraton kanthi sarat : Urutané bandha
Bandha-bandha kraton ora bisa dipindhah kanthi sembarang
Urutaning bandha kang dipindhah kudu kaya kang kajlèntrèh ana ing ngisor iki Urutané irit-iritan Ratu
Sawisé samubarang cumepak kanthi pener, banjur diwiwiti lampah ratu lan pramèswari kraton
Ranggawarsita kanthi tliti nerangaké irit-iritan iku kaya mangkene:
Sepur Maharani Maharani ya iku salah sawijining armada sepur utawa basa kramane "kréta latu" kagungane PT
Kereta Api Indonesia ingkang lelados rute lampah 282 kilomèter, ya iku saking kutha Surabaya nganthos kutha Semarang
Nalika miwiti surya 1 Juni 2014, sepur Maharani taksih sepi penumpang ingkang tidhak dhateng Surabara utawa Semarang
Rute stasiun ingkang diliwati ya iku diwiwiti saking Stasiun Semarang Poncol, banjur Stasiun Semarang Tawang, lajeng terus ngantos Setatsiyun Pasar Turi
Sepur Maharani iku sawijiné produk moda transportasi anggoné Dhaérah Operasi 8 kutha Surabaya
Jaman miwiti layanan, ruté saka sepur iki namung nganti Stasiun Cepu
Banjur, miwiti taun 2015, ruté ditambah nganti Stasiun Semarang Poncol amarga kathah peminaté
Jonathan Tah Jonathan Tah lair ndhik Jerman tanggal 11 Fèbruari 1996
Pemain bal-balan profèsional sing dhuwuré 194 cm iku ya iku juru main sing posisiné ndhik pérangan mburi
Saiki piyambaké mbela tim Bayer 04 Leverkusen
Tah, sing umuré isih 17 taun wes nglakoni tetandhingan Bundesliga Jerman ndhik mangsa 2013/14
Piyambaké iku debutan Bundesliga paling enom ndhik sajarahé Hamburger SV
sabanjuré piyamabaké pindah ana ing tim divisi loro ya iku Fortuna Düsseldorf amarga ndhik Hamburg SV nekakné juru main sing luwih nduwé pengalaman
Ndèk tim anyaré tau 2015 Tah main ndhik 23 tetandhingan lan piyambaké nduwé catatan sing apik ya iku 64 persèn kemenangan duel
Tah bisa memikat akèh tim divisi pertama amarga mainé apik
Sawisé iku piyambaké main ndhik Bayer 04 Leverkusen lan langsung nduwè paran wigati ndhik tim iku
Kaluwihané ya iku ketenangané wektu piyambaké main lan iku apik banget kanggo ukuran juru main sing isih enom.
Serge Gnabry Serge Gnabry iku juru main bal-balan profèsional sing lair ndhik Stuttgart, Jerman tanggal 14 Juli 1995
Pemain sing posisiné ndhik pérangan tengah iku tau main ndhik tim bal-balan Jerman U-21
Piyambaké uga kalebu tim bal-balan Jerman kanggo main ndhik Olimpiade Rio de Janeiro sing dilangsungné tanggal 3 nganti 20 Agustus
Piyambaké iku juru main binaané Arsenal F.C.
Sakdawané mangsa 2014 nganti 2015 piyambaké ora bisa main amarga cedera ndhik dengkulé
Piyambaké tau disilihné ana ing West Bromwich Albion F.C nanging wes mbalik manèh ana ing tim Arsenal F.C.
Ndèk kabèh kompetisi Gnabry wis tau main ping sanga dadi starterlan ping sanga dadi juru main cadangan wektu ndhik Arsenal F.C.
Saiki juru main iku lagi ana sing nyenengi ya iku Hertha Berlin salah sijiné tim bal-balan teka Bundesliga Jerman
Dirasa wis dadi pemain kang cukup diwasa, Bayern Muenchen kepincut kanggo boyong Gnabry, aslie wiwit saka musim 2018/19 Gnabry dadi pérangan wigati klub kang duwé aran "FC Hollywood" kasebut.
Poligami Poligami(saka Yunani Rada Anyar πολυγαμία, "polygamia", "kaanan kawin karo bojo akèh") iku siji wujud kawin, ing ngendi siji wong nduwé akèh pasangan
Manawa pasangané namung siji, prakara iki diarani monogami
Poligami kerepé dilakoni wong lanang
Manawa dilakoni wong lanang, jenengé diarani poligini
Manawa dilakoni wong wadon, diarani poliandri.
Damhuri Muhammad Damhuri Muhammad ya iku sastrawan, cerpenis, saka Minangkabo
Dhèwèké lair ana Taram, Payakumbuh, Sumatra Kulon, ing 1 Juli 1974
Damhuri ngrampungaké pawiyatan ana jurusan Bahasa dan Sastra Arab ing Fakultas Adab IAIN Imam Bonjol, Padang, taun 1997
Banjur ngrampungaké Pasca Sarjana Filsafat ing Universitas Gadjah Mada, Yogyakarta, ing 2001
Dhèwèké konsistèn ana jalur cerita cekak
Dhèwèké ora ngoyak akèhé cerita kang ditulis ing wayah setaun kanggo diemot ana kalawarti utawa médhia liyané
Uga dhèwèké konsistèn ngangkat cerita-cerita saka panggoné lair, Sumatra Kulon
Cerkaké ora mung sarat adat kana, nanging iya legéndha lan mitos kang wis akèh dilalèkaké
Ngakuné, cerita-cerita kang duwé prabawa kanggo dhèwèké ya iku cerita-cerita lésan anonim kang dirungokaké saka wong-wong kana nalikané dhèwèké isih bocah
Cerita-cerita ngenani wong-wong kang kebal senjata, ngenani centèng pasar iwak kang ora ana sing bisa ngalahaké, cerita-cerita ngenani wong wédok kang bisa ndukuni wong lanang akèh, lan liya-liyané.
Emre Can Emre Can iku juru main bal-balan aguna kang lair ndhik Frankfurt, Jerman tanggal 12 januari 1994
Piyambaké iku pemain Juventus kang disilihaké menyang Borussia Dortmund
Pemain iku nduwé trah Turki nanging lair lan gedhé ndhik Jerman
Lelampahé kariré ndhik bal-balan dilekasi wektu main ndhik FC Bayern München
Saiki piyambaké main ndhik Juventus
Piyambaké pindah teka Bayer 04 Leverkusen ana ing Liverpool F.C
wektu transfer mangsa panas taun 2014
Ndèk tim bal-balan Jerman piyambaké tau mimpin nagara iku dadi juwara loro Euro U-17 taun 2011
sakbaré iku piyambaké konsisten tampil apik
Tanggal 28 Agustus 2015 piyambaké diceluk pelatihé Jerman kanggo tetandhingan kualifikasi Piala Éropa musuh Polen lan Sekotlan
Tetandhingan kapisané ya iku tanggal 4 September 2015
Ing Liverpool selawasé patang taun Emre Can ora menango gelar apa-apa, mung kasil gayuh final Carling Cup ing taun 2016, final Europa League ing taun kang padha, lan final Champions League ing taun 2018